b'\n_START_ARTICLE_\nStade Louis II\n_START_PARAGRAPH_\nStade Louis II on jalkapallo- ja yleisurheilustadion Fontvieillen alueella Monacossa. Se on Ranskan Ligue 1:ssa pelaavan jalkapalloseura AS Monacon kotistadion._NEWLINE_Stade Louis II:lla j\xc3\xa4rjestet\xc3\xa4\xc3\xa4n jalkapallon vuosittainen UEFA Super Cup, jossa kohtaavat Mestarien liigan ja Eurooppa-liigan voittajat, sek\xc3\xa4 yleisurheilun Timanttiliigan osakilpailu Herculis._NEWLINE_Alkuper\xc3\xa4inen Stade Louis II avattiin jo vuonna 1939. Uusi stadion rakennettiin vanhan stadionin l\xc3\xa4heisyyteen merelt\xc3\xa4 vallatulle maalle 1980-luvun alussa ja avattiin 1985. Stadionin nykykapasiteetti on 18\xc2\xa0523 istumapaikkaa. Se on nimetty Monacon ruhtinas Ludvig II:n (ransk. Louis II) mukaan.'